Stokkie voor dié soustrein wyd verwelkom | Netwerk24
* 'n Amptenaar of politieke ampsdraer van 'n munisipaliteit gebruik moet maak van die munisipale vlootmotors voordat uitgawes aangegaan word om 'n motor te huur; dat daar van openbare vervoer of pendeldiens gebruik gemaak moet word as die koste van só 'n diens goedkoper is as om 'n motor te huur, die koste van die kilometers wat geëis kan word deur 'n amptenaar of politieke ampsdraer en die koste van parkering.
* Die perk vir die aankoop van motors vir gebruik deur politieke ampsdraers nie R700 000 of 70% van hul totale jaarlikse vergoedingspakket vir eie verskillende grade van munisipaliteite oorskry nie;
* Geen kredietkaarte sal voortaan deur munisipaliteite aan enige amptenaar, politieke ampsdraer of direksielede van munisipale entiteite uitgereik word nie;
* Vliegkaartjies in ekonomiese klas sal vir alle vlugte van vyf ure en minder gekoop word;
* Spysenieringskoste mag aangegaan word vir vergaderings, konferensies, werksessies, kursusse ensovoorts, mits dit langer as vyf ure lank duur.
* Munisipaliteite mag nie alkohol koop nie tensy die koste van die verkoop daarvan verhaal word.
* Vermaaklikheidstoelaes vir kwalifiserende amptenare mag nie meer as R2 000 per jaar beloop nie.
* Die verantwoordbare beampte moet verseker dat toelaes aan amptenare vir private oproepe en datakostes beperk word tot 'n bedrag soos vasgestel is deur die aanspreeklike beampte in die kostebesparingsbeleid van die munisipaliteit of munisipale entiteit; en
* Die advertering van munisipale verwante aktiwiteite asook die gebruik van konsultante word ook beperk.
As jy dus sien dat 'n burgemeester van 'n arm dorp met 'n Porche Cayenne rondry, kan jy gaan vasstel wat die kostebeparingsbeleid van daardie spesifieke munisipaliteit bepaal.
Nóg 'n rede waarom Allan dink die regulasies sal werk, is vanweë die verantwoordelikheid wat dit op die aanspreeklike beampte plaas. "Daar is een spesifieke klousule in die regulasies wat lui dat die aanspreeklike beampte én die oortreder verantwoordelik gehou sal word as die regulasies oortree word."
Die Kaapse Kamer van Koophandel en Nywerheid het ook die vasklamping op die "burgemeesterssoustrein" en ander verkwistende uitgawes deur munisipaliteite verwelkom. Geoff Jacobs, president van die kamer, het die regulasies as die "beste nuus in weke" beskryf. "Bykans twee derdes van ons munisipaliteite is wanfunksioneel of in finansiële nood en dit is hoog tyd vir ferm optrede."
Mohammed Lorgat, direkteur van ouditondersteuning by die Suid-Afrikaanse Plaaslike Regeringsorganisasie (Salga) het gesê die organisasie steun oorhoofs die regulasies en verstaan die rasionaal daaragter. "As ons kan koste sny, is dit goed. Dit kan egter nie een grootte wees wat almal pas nie. Die gebruik van openbare vervoer kan in metro's werk omdat dit stelsels goed ontwikkel is, maar dit kan dalk nie werk in die Gariep-distriksmunisipaliteit waar die afstande groot is en die enigste vorm van openbare vervoer 'n taxi is nie."
Geordin Hill-Lewis, DA-LP, het die nuwe regulasies verwelkom, maar glo dit moet verder as munisipaliteite strek. Hy beplan om aan Mboweni te skryf daaroor. "Strenger kostebesparingsmaatreëls behoort uitgebrei te word na alle regeringsfere en staatsentiteite en daar behoort werklike gevolge te wees vir mislukking om daaraan te voldoen.